text: [{"text_idx": "#000004", "text": "Danska fors\u00e6tisma\u0301lara\u0301\u00f0i\u00f0 va\u0301ttar i\u0301 dag, at Mette Frederiksen seinni i\u0301 dag skal hittast vi\u00f0 Volodymyr Zelensky, forseta i\u0301 Ukraina."}, {"text_idx": "#000005", "text": "Mette Frederiksen fer\u00f0ast i\u0301 dag til Helsinki i\u0301 Finlandi, har hon skal hittast vi\u00f0 hinar nor\u00f0urlendsku stjo\u0301rnarlei\u00f0arararnar, og vi\u00f0 a\u0301 fundinum ver\u00f0ur eisini Volodymyr Zelensky."}, {"text_idx": "#000006", "text": "Fundurin kemur i\u0301 kjalarv\u00f8rrinum av donsku avger\u00f0ini at alta higartil st\u00f8rstu ga\u0301vuna til Ukraina og stri\u0301\u00f0i\u00f0 hja\u0301 ukrainum mo\u0301ti russiska a\u0301ganginum har eysturi i\u0301 landinum."}, {"text_idx": "#000007", "text": "Ta\u00f0 er ikki greitt, ju\u0301st hv\u00f8r dagsskra\u0301in er fyri fundin i\u0301 dag, men i\u0301 ti\u0301\u00f0indaskrivi skrivar danska fors\u00e6tisma\u0301lara\u0301\u00f0i\u00f0, at endama\u0301li\u00f0 vi\u00f0 fundinum er at vi\u00f0gera herna\u00f0arligan og sivilan stu\u00f0ul til Ukraina, v\u00e6ntanir um at NATO-toppfundin i\u0301 Vilnius i\u0301 juli ma\u0301na\u00f0i og \u00e6tlanirnar hja\u0301 Zelensky fyri fri\u00f0i millum Ukraina og Russland."}, {"text_idx": "#000008", "text": "-Stri\u0301\u00f0i\u00f0 hja\u0301 ukrainum fyri fr\u00e6lsi er eisini okkara stri\u0301\u00f0. Ta\u00f0 er framvegis bra\u0301feingis t\u00f8rvur a\u0301 herna\u00f0arligum stu\u00f0li fyri at tryggja, at ukrainar standa so sterkir sum m\u00f8guligt i\u0301 stri\u0301\u00f0num mo\u0301ti Russlandi. Og vit skulu hja\u0301lpa til at endurbyggja Ukraina og at halda li\u0301v i\u0301 vo\u0301nini um ein vanligan gerandisdag og eina r\u00e6ttvi\u0301sa framti\u0301\u00f0 hinumegn kri\u0301ggi\u00f0, sigur Mette Frederiksen."}, {"text_idx": "#000010", "text": "Rasmus Tanholdt, korrespondentur fyri TV2, er til sta\u00f0ar i\u0301 Finlandi og vi\u0301sir a\u0301, at i\u0301 felag eru Nor\u00f0urlond tri\u00f0st\u00f8rsti stu\u00f0ulsveitari til Ukraina. Bert USA og Sto\u0301rabretland hava lati\u00f0 meira til Ukraina."}]